03/09/2014 | Administración LocalMunicipal
Cariño
Notificación trámite audiencia

Pola Alcaldía do Concello de Cariño, en data 08/08/2014, ditouse o Decreto que a continuación se transcribe, para a súa publicación no BOP, por resultar imposible a súa notificación, e aos efectos oportunos: “DECRETO DE ALCALDÍA 384/2014 Visto que mediante Decreto Alcaldía 221/2014, de data 28/05/2014, ordeouse a limpeza da parcela propiedade de Purificación Fanego Carrodeguas con referencia catastral 0635037NJ9413N000DZ, ubicada na rúa Valle Inclán, en Cariño. Visto o informe do Técnico de Medio Ambiente no que pon de manifesto as seguintes conclusións: “(…).1º.- Na parcela non se levaron a cabo os traballos de limpeza da mesma estando a parcela incumprindo o sinalado no artigo 9 da Lei do Solo de Galicia e no artigo 14 da Ordenanza de limpeza, ornato e recollida de residuos públicos.- 2º.- Deberánse retirar os restos amontoados de plásticos e elementos de obra existentes na parcela, por estarse a incumprir o sinalado no artigo 9 da Lei do Solo de Galicia e no artigo 14 da Ordenanza de limpeza, ornato e recollida de residuos públicos.- 3º.- Deberánse retirar os dous remolques existentes debido ao seu estado de deterioro, tratándose hoxe en día dun residuo que incumpre o sinalado no artigo 9 da Lei do Solo de Galicia e no artigo 14 da Ordenanza de limpeza, ornato e recollida de residuos públicos”. Visto o informe-proposta de Secretaría de data 08/08/2014. Examinada a documentación que a acompaña, visto o informe de Secretaría, e de conformidade co establecido no artigo 21.1. s) da Lei 7/1985, de 2 de abril, Reguladora das Bases do Réxime Local, RESOLVO: PRIMEIRO: Incoar expediente para a imposición de multas coercitivas, ata o cumprimento do ordeado na orde de execución realizada mediante Decreto Alcaldía 221/2014, por contía de 300 euros, reiterables ata lograr a execución do ordeado. SEGUNDO: A incoación do expediente diríxese contra o/os seguinte/s propietario/s: -Yamilet Judit Maria Tranque Olloqui. TERCEIRO: Conceder trámite de audiencia ao interesado por un prazo de dez días co fin de que poida alegar e presentar os documentos e xustificacións que estime pertinentes. CUARTO: Notificar a presente resolución ao interesado, aos efectos oportunos. Ademais, de conformidade co disposto no 84 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, pola presente dáselle audiencia por un prazo de dez días para que se presente nas dependencias deste Concello e examine o expediente aos efectos de que poidan alegar e presentar os documentos e xustificacións que estimen pertinentes. O que se comunica para o seu coñecemento e efectos, advertíndose que se trata dun acto de trámite e como tal non procede a interposición de recursos contra o mesmo. No obstante, contra as resolucións e os actos de trámite que decidan, directa ou indirectamente, o fondo do asunto, determinen a imposibilidade de continuar o procedemento, produzan indefensión ou prexuízo irreparable a dereitos e intereses lexítimos, de conformidade co artigo 107.1 da Lei 30/1992, poderase interpoñer o recurso potestativo de reposición que caberá fundar en calquera dos motivos de nulidade e anulabilidade previstos nos artigos 62 e 63 da Lei 30/1992. O prazo para interpoñer recurso potestativo de reposición será dun mes; o prazo máximo para ditar e notificar a Resolución será dun mes, desde a súa interposición (artigo 117 da Lei 30/1992)”. Cariño.- 12 de agosto de 2014.- A Alcaldesa: Mª Purificación Seixido Gómez.- Ante min.- A Secretaria: Alejandra Pardo Vázquez”. Cariño, 27 de agosto de 2014 A Alcaldesa Mª Purificación Seixido Gómez